Čo je burza stávok?
V burze stávok tipujú hráči navzájom proti sebe. Samotná burza, kde sa to celé uskutočňuje (napr. Betfair) si účtuje určité percento z víťazných tiketov. Keďže hráči hrajú proti sebe, tak vás nemá kto limitovať. Burza stávok (betting exchange) bude veľmi rada ak budete stále vyhrávať. Nevýhodou takejto burzy je, že pri menších ligách bude veľký problém niektoré stávky podať nakoľko bude chýbať ponuka. Na uzatvorenie stávky je potrebné dvoch hráčov, vás a ešte jedného (ten čo ponúka kurz alebo uzavrie stávku s vaším ponúkaným kurzom).
Pre vás je najpodstatnejšie, aby mal kurz/tip hodnotu (value). Takýto kurz je potom dôležitý pre rôzne stratégie tipovania vrátane Kellyho kritéria, ktoré sa odporúča pokročilejším stávkujúcim. Odpisovaním tipov sa môžete inšpirovať, ale nikdy nedosiahnete úspech. Úspešní stávkari pracujú sami so svojimi štatistikami, s vlastným vyhľadávaním chýb bookmakerov resp. zaujímavými kurzami. Dôležité je, aby ste sa spoliehali sami na seba! Tipovanie je niečo ako investícia a preto by ste nemali do jedného tipu investovať viac ako 5% banku (odporúča sa 3-4%).